མེ་ཏོག

མེ་ཏོག་ཞེས་པ་ནི་ནང་པའི་ཆོས་ལུགས་ཀྱི་ནང་དུ་མཆོད་པའི་རྫས་གཙོ་བོ་ཞིག་ཡིན་པ་དང་། ཉམས་ལེན་གྱི་སྒོ་ནས་མ་ཆགས་པའི་སྤྱོད་པའི་དཔེ་མཚོན་དུ་བེད་སྤྱོད་བྱེད་པའི་མཆོད་རྫས་ཤིག་ཡིན་ནོ། །
 ནང་དོན། 
བདག་པོས་མ་བཟུང་བའི་མེ་ཏོག
"འཇིག་རྟེན་ན་བདག་པོས་མ་བཟུང་བའི་མེ་ཏོག་པདྨ་སོགས་མེ་ཏོག་དང་། ཨ་རུ་ར་སོགས་འབྲས་བུ་ཇི་སྙེད་ཡོད་པ་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་གསུངས་པས་སུས་ཀྱང་བདག་ཏུ་མ་བཟུང་བའི་རང་བྱུང་གི་མེ་ཏོག་པདྨ་སོགས་དང་ཨ་རུ་ར་སོགས་ཀྱི་འབྲས་བུ་རིགས་རྣམས་མཆོད་རྫས་སུ་བེད་སྤྱོད་བྱེད་ཆོག་པར་བསྟན་པ་ཡིན།
"འཇིག་རྟེན་གྱི་ཁམས་ན་མེ་ཏོག་དང་འབྲས་བུ་ཇི་སྙེད་ཡོད་པ་དང་། སྨན་གྱི་རྣམ་པ་སྟེ་རིགས་གང་དག་ཡོད་པ་"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་གསུངས་པས་འཇིག་རྟེན་གྱི་ཁམས་གང་དུ་ཡོད་པའི་མེ་ཏོག་རིགས་དང་འབྲས་བུ་ཇི་སྙེད་ཅིག་ཡོད་པ་དེ་དག་ཚང་མ་དང་། སྨན་གྱི་རིགས་གང་དག་ཡོད་པ་རྣམས་ཀྱང་མཆོད་རྫས་སུ་ཕུལ་ཆོག་པར་བསྟན།
 མཆོད་ཚུལ་གྱི་ཐབས་ལམ། 
ཕྲེང་བ་བརྒྱུས་ཏེ་མཆོད་པ།
"མེ་ཏོག་གི་རིགས་དུ་མ་ལེགས་པར་བརྒྱུས་པའི་ཕྲེང་བ་སྤེལ་ལེགས་པ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་པས་མེ་ཏོག་རིགས་སྣ་ཚོགས་ལེགས་པར་འཕྲེང་བ་བརྒྱུས་ཏེ་དབྱིབས་མཛེས་པར་སྤེལ་ནས་མཆོད་པར་ཕུལ་བའི་ཐབས་ལམ་ཡིན།
"མེ་ཏོག་སྣ་ལྔའི་ཕྲེང་བ་ཕྲེང་བརྒྱུད་མཁས་པས་བྱས་པ་ལྟར་སྤེལ་ལེགས་པར་བརྒྱུས་པས་ཡིད་དུ་འོང་བ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་པས་མེ་ཏོག་རིགས་ལྔ་ལས་ཕྲེང་བ་མཁས་པས་མཁས་པར་བརྒྱུས་པ་ལྟར་སྤེལ་ལེགས་པར་བྱས་ཏེ་ཡིད་དུ་འོང་བར་བཟོ་དགོས་པར་བསྟན།
ས་གཞི་བསྟར་བ་ན་བེད་སྤྱོད།
"ས་གཞི་བསྟར་བ་སྤོས་ཀྱི་ཆུས་བྱུགས་པ་དེར་མེ་ཏོག་ཡིད་འོང་སིལ་མ་དགྲམ་ཞིང་དེ་དབུལ་བར་བགྱིའོ། །"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་པས་ས་གཞི་ལེགས་པར་བསྟར་ཏེ་སྤོས་ཀྱི་ཆུས་བྱུགས་པའི་སྟེང་དུ་མེ་ཏོག་ཡིད་དུ་འོང་བ་རྣམས་སིལ་མར་བཀྲམ་ཞིང་བཀོད་ནས་མཆོད་པ་ཕུལ་བའི་ཐབས་ལམ་ཡིན།
 དཔེ་མཚོན་གྱི་སྤྱོད་པ། 
བུང་བའི་དཔེ།
"བུང་བས་མེ་ཏོག་ལ་མ་ཆགས་བཞིན་དུ་དེ་ལས་སྦྲང་རྩི་ལེན་པ་བཞིན་དུ་ཆོས་ཀྱི་དོན་ཏེ་ལེགས་བཤད་དམ་ཆོས་ཀྱི་དོན་དུ་འགྱུར་བའི་ཆོས་སྤྱོད་ལ་སོགས་པ་ཙམ་བླངས་"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་པས་ཆོས་པ་རྣམས་ཀྱིས་ཆོས་སྤྱོད་ཀྱི་སྐབས་སུ་བུང་བ་ལྟར་ཆགས་པ་མེད་པར་ཆོས་ཀྱི་དོན་ཙམ་ལ་དགོས་པ་ཙམ་ཞིག་བླངས་ནས་སྤྱོད་དགོས་པར་བསྟན།
ཤ་ཡི་ཕུང་པོའི་དཔེ།
"ཤ་ཡི་ཕུང་པོ་འདི་མཐོང་ནས་བྱ་རྒོད་དང་གཞན་ཅེ་སྤྱང་ལ་སོགས་པས་ཟ་བར་བྱེད་ན། གཞན་གྱི་ཟས་ལ་མེ་ཏོག་གི་ཕྲེང་བ་དང་ཙནྡན་དང་རྒྱན་སོགས་ཀྱིས་ཅིའི་ཕྱིར་མཆོད།"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཅེས་པས་ཤི་རོ་ནི་བྱ་རྒོད་དང་སྤྱང་ཀི་སོགས་ཀྱི་ཟས་སུ་འགྱུར་བས་ན་གཞན་གྱི་ཟས་ལ་མེ་ཏོག་གི་ཕྲེང་བ་དང་ཙནྡན་སོགས་ཀྱིས་མཆོད་པར་མི་རིགས་པ་དང་། ལུས་ཀྱི་མི་རྟག་པ་རྟོགས་ཏེ་ལུས་ལ་ཞེན་པ་སྤོང་བའི་དཔེ་མཚོན་ཡིན།

 ཉམས་ལེན་དང་འབྲེལ་བ། 
མ་ཆགས་པའི་སྤྱོད་པ།
"གྲོང་དུ་བསོད་སྙོམས་སོགས་ཀྱིས་སྤྱོད་པ་ན་ཡང་བུང་བས་མེ་ཏོག་གི་ཁ་དོག་སོགས་ལ་མ་ཆགས་པར་སྦྲང་རྩི་ལེན་པ་བཞིན་དུ་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་པས་དགེ་སློང་རྣམས་ཀྱིས་གྲོང་དུ་བསོད་སྙོམས་སྤྱོད་སྐབས་བུང་བ་ལྟར་མེ་ཏོག་ལ་ཆགས་པ་མེད་པར་འཚོ་བའི་རྟེན་ཙམ་ལེན་ནས་སྤྱོད་དགོས་པར་བསྟན།

 ལྷའི་མེ་ཏོག་གི་རིགས། 
དྲི་ཞིམ་འོད་འཕྲོ་བ།
"ལྷ་དང་མིའི་ཡུལ་གྱི་མེ་ཏོག་པདྨ་དང་ཨུཏྤལ་ལ་སོགས་པ་ལྷ་ཀླུ་མི་དང་དག་པའི་ཞིང་གི་དྲི་ཞིམ་ཞིང་འོད་ཟེར་འཕྲོ་བའི་མེ་ཏོག་ཐམས་ཅད་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཅེས་པས་ལྷ་མི་ཀླུ་གསུམ་གྱི་ཞིང་ན་ཡོད་པའི་དྲི་ཞིམ་ཞིང་འོད་ཟེར་འཕྲོ་བའི་མེ་ཏོག་རིགས་ལ་གོ
"ཡིད་དུ་འོང་བའི་མེ་ཏོག་མན་ད་ར་བ་དང་པདྨ་དང་ཨུཏྤ་ལ་ལ་སོགས་པ་དྲི་ཞིམ་པོ་ཐམས་ཅད་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་པས་ལྷ་ཡུལ་གྱི་མན་དྷ་ར་བ་དང་པདྨ་ཨུཏྤལ་སོགས་དྲི་ཞིམ་པའི་མེ་ཏོག་རིགས་ལ་གོ

 བསྡུས་དོན། 
མེ་ཏོག་ཞེས་པ་ནི་ནང་པའི་ཆོས་ལུགས་ཀྱི་ནང་དུ་མཆོད་པའི་རྫས་གཙོ་བོ་ཞིག་ཡིན། དེ་ཡང་བདག་པོས་མ་བཟུང་བའི་རང་བྱུང་གི་མེ་ཏོག་དང་ལྷའི་ཞིང་གི་མེ་ཏོག་གཉིས་སུ་དབྱེ། མཆོད་པའི་ཚེ་ཕྲེང་བ་བརྒྱུས་པ་དང་སིལ་མར་བཀྲམ་པ། ཆར་པའི་ཚུལ་དུ་ཕབ་པ་སོགས་ཀྱི་ཐབས་ལམ་སྣ་ཚོགས་ཡོད། བྱང་ཆུབ་སེམས་དཔའ་རྣམས་ཀྱིས་སེམས་ཅན་གྱི་སྡུག་བསྔལ་སེལ་བའི་ཆོ་འཕྲུལ་དང་སྨོན་ལམ་གྱི་ཐབས་ལམ་དུ་ཡང་བེད་སྤྱོད་བྱེད་པ་ཞིག་ཡིན་ནོ། །

མེ་ཏོག་རྩི་ཤིང་རིགས་ཤིག

 གསལ་བཤད། 
ཐོ་འཛུལ་བྱས་ན་ཇི་ལྟར་བྱེད་དགོས་ཀྱི་རེད།  ནང་འཛུ་ཟེར་ས་དེ་ཨེ་རེད།  དེ་ནས་ངས་ཚོད་བལྟ་བྱས་པ་ཡིན་དེ་འགྲོ་གི་མི་འདུག རོགས་སྐྱོར་བྱེད་རོགས་གནང་།

 ཟིན་ཐོ་འམ་དཔྱད་གཞི། 
 དཔྱད་གཞིའི་དཀར་ཆག 
 ད་དུང་གཟིགས། cock 
 ཕྱི་ཕྱོགས་དྲ་མཐུད། 

Category:རྩི་ཤིང་རིག་པ།
 ལུང་ཁུངས།